Et vogntog havnet søndag formddag utfor en bratt skrent og ned i elva ved Leirosen. Ulykken skjedde under redningsarbeid i Leirosen om lag klokka 12.15.

Sjåføren satt i vogntoget da det havnet utfor en bratt skrent, forteller Gunn Iren Johnsrud som så hendelsen.

Utfor bratt skrent

Bergingsbilen fra Falken var på stedet for å hjelpe et utenlandsregistrert vogntog som sto fast i bakken mellom Leirosen og Åselva på Fv 78 i Leirosen søndag morgen.

- Bergingsbilen hadde fått dratt vogntoget opp. Plutselig svingte vogntoget og kjørte utfor autovernet og utfor en bratt skrent. Vogntoget dro med seg bergingsbilen og begge kjøretøyene havnet i elva, sier Gunn Iren Johnsrud.

Faktet til sykehus

Vogntogsjåføren ble reddet ut og fraktet til sykehuset i Sandnessjøen. Han har alvorlige bruddskader. Tilstanden er stabil og han ligger på intensiven, opplyser Helgelandssykehuset Sandnessjøen i en pressemelding.

Politiet kjenner foreløpig identiteten til mannen. Identitetspapirene hans ligger igjen i det ustabile og usikrede vogntoget.

Sjåføren i bergingsbilen hoppet ut idet vogntoget kom i bevegelse og unngikk dermed å bli skadet.

Lange køer

Om lag klokka 14.40 begynte politiet å slippe forbi trafikantene som hadde stått i kø ved ulykkesstedet.